Театр әр балаға қуаныш, қызық, ұмытылмас әсер сыйлайды. Балалардың эстетикалық талғамын, қиялын дамытады. Балалар тілін дамытуда, олардың өмірге деген көркемдік көзқарастарын қалыптастыруда театрландырылған қойылымдар ерекше рөл атқарады. Балалар кейіпкерлерді ойнай отырып, олардың іс-әрекеттері мен мінез-құлықтарын береді және ойын арқылы тілдерін дамыта отырып, адамгершілік жақсы қасиеттері қалыптасады. Сондықтан да, театр қойылымдары балалар үшін өте маңызды. Балалар театры бірнеше түрге бөлінеді: Қуыршақ театры, саусақ, көлеңкелі, үстел театры және т.б. Бүгінгі таңда осы театр түрлерін Заозерный негізгі мектебінің оқушылары қазақ тілі сабағында қолданады. Соның ішінде «Қуыршақ» театрымен жұмыс жасау үстінде. Театрлық қойылымдар балаларға өте қызықты, әрі қызығушылықтарын арттырады.